**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL NEGYVENAMOJO PASTATO K. DONELAIČIO G. 12A, KLAIPĖDOJE, NURAŠYMO IR GRIOVIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2009, Nr. 77-3165; 2010, Nr. 25-1177, Nr. 51-2480, Nr. 86-4525; 2011, Nr. 52‑2504; 2012, Nr. 136-6958) 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412; 2003, Nr. 38-1721; 2006, Nr. 87-3397) 22 straipsnio 1 dalies 1 ir 3 punktais, 23 straipsnio 6 dalimi ir Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 (Žin., 2001, Nr. 90-3175;2002, Nr. 110-4868), 8.1, 8.3 ir 11.2.1 papunkčiais ir atsižvelgdama į 2012 m. lapkričio mėn. Pastato – skalbyklos, adresu Donelaičio g. 12A, Klaipėdoje, statinio techninės būklės ekspertizės aktą Nr. 12‑035E ir 2012 m. gruodžio 3 d. Valstybei ir savivaldybėms nuosavybės teise priklausančio statinio pripažinimo avariniu aktą, Klaipėdos miesto savivaldybės taryba nusprendžia:

1. Nurašyti ir nugriauti pripažintą netinkamu (negalimu) naudoti dėl fizinio nusidėvėjimo Klaipėdos miesto savivaldybei nuosavybės teise priklausantį negyvenamąjį pastatą – skalbyklą K. Donelaičio g. 12A, Klaipėdoje (unikalus Nr. 2191-0002-8014, bendras plotas – 64,69 kv. m, žymėjimas – 2L1p, likutinė vertė 2011 m. liepos 1 d. – 8 031,25 Lt).

2. Pavesti Klaipėdos miesto savivaldybės administracijai organizuoti šio sprendimo pirmame punkte nurodyto turto griovimo darbus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Edvardas Simokaitis, tel. 39 60 36

2012-12-12